Document ID: 31993R1959

31993R1959
L 177/12
SLUŽBENI LIST EUROPSKE UNIJE
19.07.1993.
UREDBA KOMISIJE (EEZ) br. 1959/93
od 19. srpnja 1993.
o izmjeni Uredbe Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi te Uredbe Komisije (EEZ) br. 3565/88 o razvrstavanju određene robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Vijeća (EEZ) br. 1667/93 (2), a posebno njezin članak 9.,
budući da je Uredbom (EEZ) br. 2658/87 uspostavljena nomenklatura roba, dalje u tekstu kombinirana nomenklatura, koja služi Zajedničkoj carinskoj tarifi kao i statistici vanjske trgovine Zajednice;
budući da je zbog osiguranja jedinstvenog tumačenja i primjene kombinirane nomenklature potrebno usvojiti odredbe o razvrstavanju halogenih derivata adrenokortikalnih hormona iz oznake KN 2937 22 00, budući da u tom smislu treba unijeti dodatnu napomenu u poglavlje 29. kombinirane nomenklature; budući da Uredbu (EEZ) br. 2658/87 treba izmijeniti na odgovarajući način;
budući da se sadašnja Uredba odnosi na proizvod „mometazon furoat (INNM)”, koji je naveden kao drugi proizvod na popisu u prilogu Uredbi Komisije (EEZ) br. 3565/88 (3), budući da je, stoga, navedenu Uredbu potrebno izmijeniti na odgovarajući način;
budući da su odredbe ove Uredbe u skladu s mišljenjem Odbora za nomenklaturu,
DONIJELA JE OVU UREDBU:
Članak 1.
Sljedeća dodatna napomena unosi se u poglavlje 29. kombinirane nomenklature priložene Uredbi (EEZ) br. 2658/87:
„Dodatna napomena
1.
Za potrebe potpoglavlja 2937 22 00, izraz ‚adrenokortikalni hormoni’ znači prirodni adrenokortikalni hormoni ili oni koji su dobiveni sintezom i njihovi derivati, pod uvjetom da ti derivati zadržavaju određeno hormonalno djelovanje.”
Članak 2.
U tablici koja je priložena Uredbi (EEZ) br. 3565/88, unos koji se odnosi na stavku 2. („mometazon furoat (INNM)”) briše se.
Članak 3.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. srpnja 1993.

Labels: 0
3
17